Erotična masaža v vsak dom

Erotična masaža pod prho bo partnerja popolnoma obnorela, vendar se mu ne predajte še takoj. Erotično vzdušje lahko stopnjujete do postelje. Seveda tam ne pozabite na erotično perilo in masažno olje.

Kaj sploh so eterična olja in masažni vlažilni geli?

Eterična olja so zelo močna in se navadno čista ne nanašajo na kožo, ker lahko dražijo kožo. Uporabljajo pa se razredčena z nežnejšimi olji. Vlažilni geli pa so geli, ki so namenjeni nanosu na sluznico nožnice, lahko pa se nanašajo tudi na telo za dodatno draženje in masažo. Erotična masaža je “kraljica” tako zanj kot zanjo.

In, ko bejba “drsi” je vse skupaj še bolj omamno in traja dlje.

Šalo na stran … vlažilni geli so resnično namenjeni za lažji spolni akt, imajo pa še dosti širšo uporabo. Masažna olja so namenjena le predigri in masaži, paziti moramo da jih ne nanašamo na nožnico, saj le ta uničujejo baktericidni sistem. Na nožnici so stalno prisotne bakterije in te preprečujejo preveliko dovzetnost do infekcij.

No pa se lotimo erotične masaže

Pri erotični masaži ne gre za sproščanje mišic v križu, ampak za umetnost odkrivanja erotičnih točk in stopnjevanja spolne sle. Za to ne potrebujete veliko, le prostor kjer lahko udobno ležite in kjer ne zazvoni telefon, ustrezno glasbo, toplo masažno olje. Za še bolj poglobljeno izkušnjo pa morda še sveče, svilene rute, peresa ali druge vznemirljive igračke.

Zame je erotična masaža je kot celovečerni film. Olje, ki ga segrejem v rokah, porazdelim po mojem dragem s počasnimi enakomernimi gibi. Ne sme ga biti preveč, kajti če je koža spolzka, masaža ne deluje več v redu. Masirate lahko z dlanmi, pestmi ali konicami prstov.

Seveda so nekateri deli telesa, kjer masažo čutimo še posebej prijetno – tilnik, mišične skupine vzdolž hrbtenice, roke in noge. Še bolj vznemirljive so seveda erogene cone. Pri erotični masaži delamo tudi stvari, kot so na primer sesanje prstov, od palca do mezinca.

Drage dame – pomaga tudi poznavanje shiatsu točk, katerih dotiki zanesljivo delujejo! Vroča točka pri moškem je tik za njegovimi modi in spodbudi vse živčevje. Druga taka točka je široka štiri prste in je pod kolenskim sklepom ob strani, na hrbtu pa najdete vznemirljivo točko, kjer se hrbtenica končuje s trtico. Preverjeno!

Kako časovno razdeliti erotično masažo, je povsem vaša stvar. Predlagam, da menjate komaj zaznavne dotike s tršimi prijemi. Mirno ste lahko kar malce grobi. Partner tedaj misli, da boste prešli na sklepno dejanje, v resnici pa ga pustite še malo čakati. Erotična masaža je močno povezana s predajanjem drugi osebi in to predajanje ni lahka vaja. Lahko pa zagotovim, da boste bogato nagrajeni, če boste masirali čim dlje in čim bolj pravilno.

Masaža naj bi se vedno končala z božanjem. Najbolje je začeti z lasmi, kot da bi otirali odvečni šampon. Nato z rokami božate vse telo, tudi roke, od glave do nožnih prstov. Lep zaključek je nežen poljub.